tomron87/hebrew-wikipedia-sentences-corpus huggingface dataset:
ב-1958 נישא לזמרת הסופרן הקנדית כרמן לסקי, ולהם בן מרוון ובת זארינה.
לאחר גירושיהם נישאה לסקי לאחיו של מהטה, זארין, לימים נשיא הפילהרמונית של ניו יורק.
ב-1969 נישא מהטה לשחקנית האמריקאית ננסי קובק , ולהם בת אלכסנדרה.
בנוסף למהטה בן ישראלי מחוץ לנישואים, אורי, ובת נוספת שנולדה גם היא מחוץ לנישואים.
זוּג או פֶרֶט (נקרא גם זוג או פֶרֶד ופרט-זוג; בעבר נקרא תם וחסר) הוא משחק לשני שחקנים.
גרסה קלה של משחק ה"מורה" האיטלקי.
בדומה לאבן נייר ומספריים, "כלי המשחק" הוא כף היד.
בתחילה בוחר אחד השחקנים בין זוג לפרט (והשחקן השני מקבל את מה שנותר).
אחר כך מראים שני השחקנים, בבת אחת, מספר מסוים בעזרת אצבעותיהם.
תוצאות המשחק מחושבות באמצעות חיבור שני המספרים.
אם סכום המספרים הוא אי-זוגי השחקן שהימר "פרט" ניצח, אך אם סכום המספרים זוגי ניצח השחקן שהימר "זוג".
בגרסה אחרת של המשחק, אחד השחקנים חופן בידו כמה עצמים קטנים (למשל אגוזים), וחברו צריך לנחש אם מספר העצמים הוא זוגי (זוג) או אי-זוגי (פרט).
אם המנחש צדק בניחושו, הוא זוכה בעצמים שביד, או במה שנקבע תמורתם, ואם לא, עליו להעניק ליריבו משלו.
זואיסיט הוא מינרל השייך לקבוצת האפידוט, תת-קבוצה של מינרלים השייכת לקבוצת המינרלים הסורוסיליקטיים - (סיליקטים במבנה של טטרהדרונים כפולים) המורכב מסידן, אלומיניום, הידרוקסיד וסיליקט שנוסחתו (Ca2Al3(SiO4)(Si2O7)O(OH).
הזואיסיט קרוי על שם המדען האוסטרי ממוצא סלובני, הברון זיגמונד צויס פון אדלשטיין (Baron Sigmund Zois von Edelstein) או בסלובנית Žiga Zois (1819-1747), שאיבחן לראשונה כי המינרל שקיבל מסוחר המינרלים סימון פרשרן (Simon Prešern) הוא מינרל חדש.
פרשרן מצא את המינרל ב"הרי זאואלפה" (Saualpe) שבחבל קרינתיה שבאוסטריה ב-1805. מאז נתגלה המינרל באתרים נוספים בחבל ארץ זה: "פריקלר האלט" (Prickler Halt), "הר לדינגר שפיצה" (Ladinger Spitze) ו"הר שפייקוגל" (Speikkogel).
בתחילה היה המינרל קרוי "זאולופיט" על שם המקום בו נתגלה לראשונה.
את הזואיסיט השקוף מנצלים כאבן חן בעוד שאת הזואיסיט השקוף למחצה עד אטום מגלפים עבור עבודות אמנות.
סוג זה משובץ לעיתים באבני אודם שהן אטומות לחלוטין ואינן מתאימות לשמש כאבני חן, ועם זאת צבען עז והן יוצרות ניגוד מושך עין כנגד מסת האם הירוקה של הזואיסיט.
זואיסיט מצוי כגבישים פריזמטיים אורתורומביים או כגושים בסלעים מותמרים ופגמטיטים.
הזואיסיט יכול להיות בגוונים של כחול עד סגול, ירוק, חום, ורוד, צהוב, אפור או חסר צבע.
כשהגבישים מפותחים היטב מופיע קווקו לאורך ציר האורך של הגביש.
כמו כן במקביל לציר האורך העיקרי נמצא הכיוון היחיד של הפצילות המושלמת.
בזואיסיט בולטת תופעת הפליאוכרואיזם (עד כמה משתנה צבע המינרל בהתאם לזווית בה מסתכלים בו).
קלינוזואיסיט הוא הפולימורף המונוקליני הנפוץ יותר של הזואיסיט.
מקומות בהם מצוי הזואסיט: טנזניה (טנזניט), קניה (אנויליט), נורווגיה (תוליט), שווייץ, אוסטריה, הודו, פקיסטן ומדינת וושינגטון בארצות הברית.
זואיטרופ הוא מכשיר המייצר אשליה של תנועה באמצעות העברה מהירה של תמונות נייחות אל מול חריצים המשמשים לצפייה.
מקור השם הוא בשפה היוונית "גלגל חיים" (מיוונית: "ζωή" (חיים) + "τροπος" (גלגל)).
הזואיטרופ עשוי מגליל חלול ובו חריצים אנכיים.
מתחת לחריצים, בצד הפנימי של הגליל ישנה רצועה ובה סדרה של תמונות.
כאשר הגליל מסתובב, הצופה מביט דרך החריצים בתמונות הנמצאות בצד השני של פנים הגליל.
כאשר הגליל מסתובב במהירות הנכונה, התוצאה היא אשליה של תנועה.
הזואיטרופ הומצא בסין במאה ה-2, והומצא בשנית במערב במהלך המאה ה-19, בדומה למכשירים דומים כפנקיסטיסקופ וזואופרקסיסקופ.
המצאת המכשיר הייתה חלק מההתפתחות הטכנולוגית שהובילה לבסוף להופעת הראינוע בסוף המאה ה-19.
זואי סלדנה-פרגו היא שחקנית קולנוע אמריקאית, זוכת פרס אוסקר לשחקנית המשנה הטובה ביותר (2024) פרס גלובוס הזהב לשחקנית המשנה הטובה ביותר (2024) ופרס גילדת שחקני המסך לשחקנית המשנה הטובה ביותר על תפקידה בסרט "אמיליה פרז".
ידועה גם בזכות משחקה בסרטים "קרוסרודס", "שודדי הקאריביים: קללת הפנינה השחורה", "קולומביאנה" והתפרסמה לקהל הרחב מתפקידיה כניוטה אוהורה בסרטי "סטארטרק", "האויב בתוכנו - סטארטרק" ו"סטארטרק: אל האינסוף", כנייטירי בסרטו של ג'יימס קמרון "אווטאר" וכגאמורה בסרטי היקום הקולנועי של מארוול וסדרה שעלתה לנטפליקס מאפס.
נולדה בשם זואי ידירה זלדנה נזריו (Zoe Yadira Saldaña Nazario) בעיר פסאיק, ניו ג'רזי שבארצות הברית.
היא גדלה בשכונת ג'קסון הייטס, בקווינס, ניו יורק.
יש לה שתי אחיות, סיסלי ומריאל.
אביה מת בתאונת רכב בסביבות יום הולדתה התשיעי, ואמם עברה עם הילדים לרפובליקה הדומיניקנית, שם העבירה את שבע השנים הבאות בחייה.
בזמן שהיא גודלה על ידי אביה החורג דגוברטו גאלאן, אביה הביולוגי ארידיו סלדנה, היה דומיניקני, ואילו אמה, אסליה נזאריו היא פורטוריקנית.
היא למדה בלט באחד מבתי הספר היוקרתיים לריקוד, ריטמוס אספסיו די דנזה.
עם חזרתה לארצות הברית, היא החלה להשתתף בתיאטרון בניו יורק המעלה הצגות בעלות מסרים חיוביים לנוער במצוקה.
ניסיונה כרקדנית וכשחקנית במה זיכה אותה לבסוף בתפקיד ראשון בסרט הקולנוע "מרכז הבמה" בשנת 2000.
בשנת 2009 שיחקה בסרט "סטארטרק" ולאחר מכן בשני המשכיו, "האויב בתוכנו - סטארטרק" משנת 2013 ו"סטארטרק: אל האינסוף" משנת 2016.
בשנת 2010 גילמה את שרה קוטון בדרמה הקומית "דקלים בוערים" של הבמאי כריסטופר ב.
בשנת 2011 שיחקה כשחקנית ראשית בסרט הפעולה "קולומביאנה", אותו הפיק לוק בסון.
בשנת 2014 גילמה את דמותה של גאמורה בסרט "שומרי הגלקסיה" בחלק מהיקום הקולנועי של מארוול.
בשנת 2016 כיכבה סלדנה בסרט "נינה", ביוגרפיה על מוזיקאית הג'אז נינה סימון.
הסרט מתאר את עלייתה של הזמרת המנוחה לתהילה וליחסים עם המנהל שלה קליפטון הנדרסון.
משפחתה של סימון מתחה ביקורת על ההחלטה ללהק את סלדנה לתפקיד.
באוגוסט 2020, סלדנה התנצלה על קבלת התפקיד, ואמרה "אני כל כך מצטערת.
אני יודעת יותר טוב היום ולעולם לא אעשה זאת שוב.
היא אחת הענקיות שלנו ומישהו אחר היה צריך לספר את הסיפור שלה".
עוד בשנת 2016, היא שיחקה בסרט ההמשך "סטארטרק 2: האויב בתוכנו" בו שבה לגם את הדמות של ניוטה אוהורה, ושיחקה בדרמת הפשע "חי את הלילה" בכיכובו של בן אפלק שגם ממונה על בימוי הסרט.
בשנת 2017 שבה לגלם את גאמורה בסרט "שומרי הגלקסיה: חלק 2" שביים ג'יימס גאן.
היא שחזרה את התפקיד בסרטים "הנוקמים: מלחמת האינסוף" (2018) ובסרט ההמשך שלו "הנוקמים: סוף המשחק" (2019); שאת שניהם ביימו האחים רוסו.
כמו כן, בשנת 2017, שיחקה סלדנה את מיס מולי בסרט "אני הורגת ענקים", העיבוד של הקולנוען הדני אנדרס וולטר לרומן הגרפי באותו שם מאת ג'ו קלי.
באותה שנה, היא הופיעה בתור התוכי הפיראט בסרט ההנפשה "הפוני הקטן שלי: הסרט" המבוסס על סדרת האנימציה "הפוני הקטן שלי: חברות היא קסם".
ב-3 במאי 2018, היא קיבלה כוכב בשדרת הכוכבים של הוליווד ברחוב 6920 על תרומתה לקולנוע.
בשנת 2021, סלדנה כיכבה בשני תפקידים בהפקות של נטפליקס, כשהופיעה בתור רוזה בסרט ההנפשה המוזיקלי "ויוו", ודיבבה את הדמות הראשית בסדרת ההנפשה "מאיה ושלושת הלוחמים".
בשנת 2022 גילמה סלדנה את דמותה של לורה שיין בסרט "פרויקט אדם" וכן שיחקה בסרטו התקופתי של דייוויד או.
ראסל "אמסטרדם" ובנוסף שיחקה תפקיד ראשי בסדרה של נטפליקס "מאפס" כאיימי שזכה לאהדה רבה.
בשנה זאת גילמה סלדנה שוב את גאמורה בסרט שומרי הגלקסיה 3.
בשנת 2025 דיבבה בסרט "אליאו" של פיקסאר את אולגה סוליס.
באותה זכתה סלדנה בפרס האוסקר לשחקנית המשנה הטובה ביותר על תפקידה בסרט "אמיליה פרז".
זכייתה בפרס האוסקר הפכה אותה לאמריקאית הראשונה ממוצא דומיניקני שזוכה בפסלון זה.
בינואר 2026 פורסם כי סלדנה היא השחקנית בעלת ההכנסות הגבוהות ביותר בכל הזמנים בקולנוע, נכון לשנת 2026. סך ההכנסות המצטבר של הסרטים בהשתתפותה עומד על 15.47 מיליארד דולר.
בכך עקפה בדירוג ההכנסות את השחקנים סקרלט ג'והנסון וסמואל ל.
ביוני 2010 התארסה לבן זוגה בעשר שנים האחרונות, קית' בריטון, שחקן ומנכ"ל החברה "My Fashion Database".
בנובמבר 2011 בני הזוג הודיעו על פרידתם.
סלדנה הייתה במערכת יחסים עם השחקן בראדלי קופר מדצמבר 2011 עד ינואר 2013.
במרץ 2013 פתחה במערכת יחסים עם האמן האיטלקי מרקו פרגו.
השניים נישאו לאחר שלושה חודשים, ביוני 2013 בלונדון.
לסלדנה ולפרגו יש שלושה בנים, תאומים שנולדו בנובמבר 2014, והשלישי נולד בפברואר 2017. סלדנה הצהירה שילדיה יהיו רב לשוניים מכיוון שהיא ובן זוגה מדברים ספרדית, איטלקית ואנגלית סביבם.
ביולי 2016, במהלך ראיון למגזין The Edit, חשפה סלדנה שהיא חולה בתת-פעילות של בלוטת התריס כחלק ממחלת השימוטו, כמו גם אמה ואחיותיה.
כדי להילחם בהשפעות של מחלה זו, היא אמרה שהיא ובן זוגה מקפידים על תזונה נטולת גלוטן ומוצרי חלב.
באוקטובר 2023, סלדנה, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
+שנהסדרהתפקידהערות1999חוק וסדרבלינקה2 פרקים2004חוק וסדר: מדור מיוחדגבריאלה וגהפרק: "Criminal"2007–2006Six Degreesרג'ינה5 פרקים2014תינוקה של רוזמרירוזמרי וודהאוסמיני-סדרה
גם מפיקה בפועל2020Home Movie: The Princess Brideהנסיכה באטרקפפרק: "Chapter Seven: The Pit Of Despair"2021מאיה ושלושת הלוחמים (אנ')הנסיכה מאיהדיבוב; 9 פרקים2022מאפסאיימי וילרמיני-סדרה
גם מפיקה בפועל2023–הווההלביאות: מבצעים מיוחדיםג'ו מקנמרהתפקיד ראשי; 2 עונות; 16 פרקים
זואיקאקו (Zuikaku 瑞鶴; מילולית: "עגור בר מזל") הייתה נושאת מטוסים של הצי הקיסרי היפני מסדרת נושאות המטוסים מסדרת שוקאקו.
זואיקאקו השתתפה בהתקפה על פרל הארבור, ובכך תרמה לכניסת ארצות הברית למערכה באסיה ובאוקיינוס השקט.
זואיקאקו השתתפה במספר קרבות חשובים נוספים, ולבסוף טובעה בקרב כף אנגאניו.
היא הייתה האחרונה מבין נושאות המטוסים שהשתתפו בהתקפה על פרל הארבור שטובעה (ארבע טובעו בקרב מידווי, והנותרת בקרב ים הפיליפינים).
עם היכנסה לשירות פעיל בספטמבר 1941, הוצבה זואיקאקו ב"פלגת נושאות המטוסים החמישית", ביחד עם נושאת המטוסים שוקאקו - אוניית האחות שלה.
ב-26 בנובמבר, היא יצאה מהאי איטורופ שבאיים הקוריליים בדרכה לפרל הארבור, כשעל סיפונה 15 מטוסי קרב מדגם A6M זירו, 27 מפציצי צלילה מדגם אאיצ'י D3A "ואל" ו-27 מפציצי טורפדו מדגם נקג'ימה B5N "קייט".
ב-7 בדצמבר, המריא מסיפונה גל התקיפה הראשון שיצא לתקוף את בסיס הצי האמריקאי בפרל הארבור.
גל זה כלל 25 מפציצי צלילה שתקפו את בסיס חיל האוויר "וילר", וחמישה מטוסי "זירו", שתקפו בסיס אווירי בקאנאוהה.
בגל השני ששוגר מזואיקאקו יצאו 27 מפציצי טורפדו לבסיס חיל האוויר "שדה היקאם", ו-17 מפציצי צלילה שתקפו את אוניות המערכה "קליפורניה" ו"מרילנד".
מטוסיה של זואיקאקו אף השתתפו בתקיפת בסיסי בעלות הברית באי גינאה החדשה, ב-21-20 בינואר 1942, ואף השתתפו בפשיטה באוקיינוס ההודי, באפריל 1942, שם הטביעו את אה"מ הרמס (95).
במאי 1942, נשלחה זואיקאקו, יחד עם שוקאקו וסוהו, לסייע בפלישה לפורט מורסבי, שם היה בסיס חשוב של בעלות הברית.
אולם, הודות למפענחי צפנים, נודע לכוחות באזור על הפלישה המתוכננת, ונושאות המטוסים האמריקאיות "יורקטאון" ו"לקסינגטון" יצאו לעמוד בפני היפנים.
בקרב ים האלמוגים, שהתרחש ב-8 במאי, התייצבו נושאות המטוסים האמריקאיות אל מול היפניות, וכל צד שיגר גלי תקיפה אל עבר האויב, כאשר לעיתים חולפים המטוסים היפנים על פני המטוסים האמריקאים באוויר.
זואיקאקו ניצלה ענני גשם על מנת להסתיר את עצמה ממטוסי האויב, אך איבדה כמחצית ממטוסיה בקרב זה, ונאלצה לשוב ליפן להצטיידות ולהשלמת אנשי צוות אוויר.
בשל כך לא השתתפה זואיקאקו בקרב מידווי, שנערך בחודש יוני.
באוגוסט 1942, צורפה זואיקאקו ל"פלגת נושאות המטוסים הראשונה", ונשלחה לאיי שלמה על מנת להתעמת עם הכוחות האמריקאים באזור.
בקרב איי שלמה המזרחיים (חלק מקרב גוודלקנל), ב-24 באוגוסט, הסבו מטוסיה נזק לנושאת המטוסים האמריקאים "אנטרפרייז".
בקרב איי סנטה קרוז (גם חלק מקרב גוודלקנל), ב-26 באוקטובר, שוב פגעו מטוסים מזואיקאקו באנטרפרייז ואף בנושאת המטוסים "הורנט" (שיצאה מכלל שימוש וטובעה על ידי משחתות יפניות).
אולם בקרב זה ספגו שוקאקו וזואיהו נזק כבד ולא יכלו לקלוט חזרה את המטוסים שהמריאו מסיפונן, על כן נחתו המטוסים הנותרים - 44 מתוך 110 שהמריאו - על זואיקאקו.
במהלך שנת 1943, המשיכה זאיקאקו לקחת חלק בקרבות ימיים כנגד הצי האמריקאי.
בפברואר, סיפקה זאיקאקו חיפוי על הכוחות היפניים הנסוגים מגוודלקנל.
במאי, היא תוכננה להיות חלק משייטת שתפקידה היה לתקוף את האי אטו שבאיים האלאוטיים, אך בשל ניצחון הצי האמריקאי בקרב שהתרחש שם ב-29 במאי, בוטלה מתקפה זו.
מאוחר יותר בשנת 1943, הוצבה זואיקאקו בלגונת טרוק, והשתתפה בתקיפת הכוחות האמריקאיים באיי מרשל.
ביוני 1944, השתתפה הזואיקאקו ב"מבצע אָ" שמטרתו הייתה לדחוק את האמריקאים מאיי מריאנה.
בקרב ים הפיליפינים, שהתרחש ב-9 ביוני, טובעו נושאות המטוסים טאיהו ושוקאקו על ידי צוללות, ובכך שוב הותירו את זואיקאקו, השורדת האחרונה מפלגת נושאות המטוסים הראשונה, לקלוט אליה את המטוסים הנותרים.
ב-20 ביוני, פגעה בזואיקאקו פצצה וגרמה לשריפה בהאנגר, אך צוותי כיבוי האש השתלטו עליה, ועלה בידה להימלט מהקרב.
בתום קרב זה, זואיקאקו הייתה השורדת היחידה מפלגת נושאות המטוסים שהובילה את ההתקפה על פרל הארבור.
באוקטובר 1944, השתתפה זואיקאקו במבצע "שו 1" כאוניית הדגל של "הכוח הצפוני" של תת-אדמירל ג'יסאבורו אוזאווה.
תפקיד הכוח היה לפתות את "הצי השלישי" האמריקאי, שהתרכז סביב האי לייטה שבפיליפינים, ובכך לאפשר שייטת יפנית אחרת לתקוף את הכוחות האמריקאים שנחתו על האי.
ב-25 באוקטובר, השתתפה זואיקאקו בקרב כף אנגאניו, בו שיגרה את כל מטוסיה כנגד הצי השלישי, אך בשל נחיתותם המספרית, לא צלחה ההתקפה ורובם הופלו.
במהלך הקרב, היוותה זואיקאקו מטרה מועדפת לטייסים האמריקאים, והיא ספגה תשע פגיעות פצצה ושבע פגיעות טורפדו, דבר שגרם לנטייה מסוכנת של נושאת המטוסים.
בשעה 13:58 ניתנה הפקודה לנטוש את האונייה, ואוזאווה העביר את דגלו לסיירת הקלה "אויודו".
נושאת המטוסים התהפכה בהדרגה, עד שטבעה בשעה 14:14, שעל סיפונה רב החובל אדמירל-משנה טקאו קאיזוקה ו-842 קצינים ואנשי צוות.
862 השורדים נאספו על ידי המשחתות "וָקטְסוקי" ו"קוּוה".
זואי איזבלה קרביץ היא שחקנית, במאית, תסריטאית ומפיקת קולנוע, זמרת ודוגמנית אמריקאית-יהודייה.
קרביץ נולדה בשכונת ונציה, לוס אנג'לס שבקליפורניה.
היא בתם של השחקנית היהודייה ליסה בונה ושל המוזיקאי ושחקן הקולנוע לני קרביץ.
סבתה מצד אביה היא שחקנית הקולנוע האפרו אמריקאית רוקסי רוקר וסבה מצד אביה הוא מפיק הטלוויזיה האמריקאי-יהודי ממוצא אשכנזי, סיי קרביץ.
סבה צד אמה, אלן בונה, הוא אפרו-אמריקאי וסבתא מצד אמה, ארלין ליטמן, היא גם ממוצא יהודי אשכנזי.
הוריה התגרשו כאשר קרביץ הייתה בת חמש, והיא העבירה את ילדותה ונעוריה בחזקת שניהם בלוס אנג'לס ובמיאמי.
לקרביץ יש אחות למחצה צעירה יותר, ואח למחצה, מנישואיה השניים של אמה לשחקן ג'ייסון מומואה.
הסנדק שלה הוא מפיק הסרטים ברוס כהן והסנדקיות שלהן הן השחקניות מריסה טומיי וקרי סאמר.
קרביץ למדה בבית ספר לחינוך ולדורף שבמנהטן וסיימה בהצטיינות ב-2007. מאוחר יותר באותה השנה החלה ללמוד בחוג למשחק באוניברסיטת המדינה של ניו יורק, אמנם עזבה אותו לאחר שנה כדי לעסוק בקולנוע.
קרביץ החלה את קריירת המשחק שלה ב-2007 לקראת סוף לימודיה בקולג'.
שיחקה את הפרוצה הצעירה קלואי במותחן הפשע הפסיכולוגי "האמיצה" ובקומדיה "אהבה בתפריט".
בשנת 2008, שיחקה בתפקיד משני בדרמת המתח "התנקשות בנשיא בית הספר".
בשנת 2009, שיחקה קרביץ את גיליאן אשתו של ג'יי (בן פוסטר) אחיו הצעיר של הפרופסור מורי טננג'ר (מת'יו פרי) בדרמה הקומית "הציפורים של אמריקה".
היא הופיעה גם בוידאו קליפ לשירו של ג'יי זי "I Know".
בשנת 2010 הופיעה בדרמת הפשע של ג'ואל שומאכר "12" בתור גאבי חברתה של הנערה הפופולרית שרה לאדלו (אסתי גינזבורג), קיבלה ביקורות אוהדות על הופעתה השנייה באותה השנה בדרמה "סיפור מצחיק" בתור ניה בה מאוהב גיבור הסרט הנער האובדני קרייג.
בסוף אותה שנה, שיחקה קרביץ בסרט "אקס-מן: ההתחלה" שם היא גילמה את דמותה של המוטנטית אנג'ל סלבדורה.
ב-2011, הצטרפה קרביץ לעונה הרביעית של הסדרה "קליפורניקיישן" בתפקיד פרל חברתה של רבקה, בתו של גיבור העלילה הסופר האנק מודי (דייוויד דוכובני).
בשנת 2014, היא שיחקה בסרט "מפוצלים" את דמותה של קריסטינה.
שנה לאחר מכן שיחקה בסרט ההמשך "מורדים" ובשנת 2016 שיחקה בסרט השלישי בסדרה "נאמנים" וגם בסרט הפנטזיה "חיות הפלא והיכן למצוא אותן".
משנת 2017 עד 2019, כיכבה קרביץ במשך שתי עונות של סדרת הדרמה של HBO "שקרים קטנים גדולים" שיצר וכתב דייוויד אי קלי, אשר מבוססת על רומן באותו שם ובה היא גילמה את בוני קרלסון.
באותה השנה שיחקה בקומדיה השחורה "לילה קשוח" את בלייר, לצדה של סקרלט ג'והנסון.
בשנת 2018, קרביץ הופיעה בסרט האקשן המדע הבדיוני "קשר קטלני", ושבה לתפקידה כלטה לסטריינג' בסרט ההמשך "חיות הפלא: הפשעים של גרינדלוולד" בתפקיד גדול יותר משמעותית.
באותה השנה דיבבה את מרי ג'יין ווטסון בסרט "ספיידרמן: ממד העכביש".
קרביץ דורגה על ידי אתר האופנה Net-a-Porter לאחת הנשים הלבושות הטוב ביותר לשנת 2018.
בשנת 2020, גילמה את התפקיד הראשי בסדרת הטלוויזיה הקומדיה רומנטית "נאמנות גבוהה" ברשת Hulu, והוקרן לראשונה בולנטיין דיי.
באותה השנה בקולנוע, היא כיכבה כאחת הדמויות הראשיות בסרט הדרמה המוזיקלית "וינה והפנטומים" בכיכובה של דקוטה ג'ונסון.
באותה השנה לוהקה לגלם את קאטוומן / סלינה קייל בסרט הלייב-אקשן "באטמן" של הבמאי מאט ריבס, אשר יצא לאקרנים ב-4 במרץ 2022.
ביוני 2021 פורסם שקרביץ תביים את סרט הביכורים שלה כבמאית בכיכובם של נעמי אקי וצ'נינג טייטום.
זכויות ההפצה של הסרט נרכשו על ידי חברת "MGM".
קרביץ גם כתבה את התסריט בצוותא עם אי.טי.
פייגנבאום, ותפיק בשיתוף עם ברוס כהן , טיפאני פרסונס וצ'נינג טייטום.
הצילומים לסרט החלו ב-23 ביוני 2022 במקסיקו.
הסרט יצא לאקרנים ב-23 באוגוסט 2024 תחת השם "צאי מזה".
ב-2009, הקימה קרביץ את להקת "Elevator Flight", קרביץ היא סולנית הלהקה ומופיעה איתה בתור תחביב בעיקר בפילדלפיה.
בשנת 2013 בעת שהייתה בצילומי סרט בלוס אנג'לס, הקימה קרביץ את הלהקה "Lolawolf", על שם אחיה הצעיר של קרביץ - לולה ונקואה-וולף, המורכב מחברי להקת "Reputante".
הלהקה הוציאה ב-4 בפברואר 2014 מיני-אלבום עם שם זהה ללהקה והופיעה לראשונה בטרקלין מרקורי בנובמבר 2013. הם הוציאו את אלבום הבכורה שלהם, "Calm Down", ב-21 באוקטובר 2014 ושימשו כלהקת חימום של מיילי סיירוס, לילי אלן ולהקת Warpoint.
הלהקה הוציאה את המיני-אלבום השני שלהם "Everyfuckinday" ב-23 ביוני 2015, אשר כלולים בו חמישה שירים.
בשנת 2018 קרביץ הופיעה לצד ג'אנל מונה בשירה "Screwed" מתוך אלבומה השלישי "Dirty Computer".
היא גם לקחה חלק בשיר "Anti-Social Smokers Club" של להקת ריי סרמרד מתוך אלבומם השלישי "SR3MM".
אלבומם השני של הלהקה יצא ב-3 ביולי 2020 ונקרא "Tenderness", ממנו יצא הסינגל "Not Diana".
בתור דוגמנית שימשה קרביץ כפרזנטורית של חברת בשמים צרפתית ודגמנה עבור מגזין האופנה Elle.
בשנת 2013 הוציאה ליין תכשיטים בשיתוף חברת הקריסטל סברובסקי.
היא השתמשה בתכשיטים אתנים ווינטאג' כהשראה לעיצובים שלה.
היא חשפה כי נאבקה באנורקסיה נרבוזה ובבולימיה נרבוזה במהלך תקופת עד התיכון עד גיל 24.
היא יצאה לתקופה קצרה עם השחקן עזרא מילר בזמן צילומי הסרט "היזהרו מגונזו" בשנת 2010. היא יצאה גם עם השחקן האמריקאי פן בדג'לי משנת 2011 עד 2013.
בשנת 2016, החלה מערכת יחסים עם השחקן קארל גלוסמן.
ב-29 ביוני 2019, השניים התחתנו בבית אביה של קרביץ בפריז.
בדצמבר 2020, הגישה קרביץ בקשה לגירושים.
בשנת 2021, החלה לצאת עם השחקן צ'נינג טייטום לאחר שהכירו במהלך העבודה על הסרט "צאי מזה", בכורת הבימוי של קרביץ, בו טייטום שיחק בתפקיד ראשי.
באוקטובר 2024, קרביץ וטייטום נפרדו וביטלו את אירוסיהם לאחר מערכת יחסים של שלוש שנים.
לאחרונה מנהלת זואי קרביץ מערכת יחסים עם הזמר הארי סטיילס .
+שנהסדרהתפקידהערות2011קליפורניקיישןפרל8 פרקים2016פורטלנדיהקנדלפרק: "Breaking Up"2019-2017שקרים קטנים גדוליםבוני קרלסוןתפקיד ראשי (2 עונות); 14 פרקים2020נאמנות גבוההרובין "רוב" ברוקסתפקיד ראשי; 10 פרקים
מועמדת פרס אמי לבידור בפריים טיים לשחקנית האורחת הטובה ביותר בסדרת קומדיה (2025)
זוברובקה () היא וודקה מתוצרת פולין המיוצרת משיפון.
המשקה מיוצר מהמאה ה-16. וודקה זו היא בעלת 40% אלכוהול בנפח.
הוודקה מתובלת על ידי השריה ב"עשב הביזון" הנפוץ מאוד בפולין, כמו כן, בכל בקבוק ישנו גבעול זוברוב יחיד.
בעקבות זאת, צבעה של הזוברובקה הוא צהבהב והיא בעלת ניחוחות וטעמי וניל, קינמון, קוקוס ושקדים, להבדיל מהגישה הקלאסית כי לוודקה לא אמור להיות צבע, ריח וטעם.
על תווית הבקבוק מופיע ציור של ביזון אירופי.
השם Zubrowka מגיע מן המילה Zubr בשפות פולנית ובלארוסית (כמו גם אוקראינית ורוסית), שהוא ביזון האירופי, שניזון במיוחד מעשב הביזון.
על פי טענת היצרנית, אצילים פולנים השתמשו בגבעולי זוברוב כדי לתבל וודקה עוד מהמאה ה-14. ייצור הוודקה זוברובקה החלה מהמאה ה-16 עוד בימי האיחוד הפולני-ליטאי ובין המאה ה-16 ועד המאה ה-18 הייתה זוברובקה המשקה המועדף על האצולה והאיכרים הפולנים כאחד.
בשנת 1926, החברה הפולנית בעיר ברסט ליטובסק (כיום ברסט, בלארוס) המציאה דרך לייצור המוני של המשקה, שלאחר מכן לווה הרבה חברות ברחבי העולם.
משרדי החברה נמצאים בביאליסטוק שבפולין.
כיום מיוצרת הוודקה בבלארוס, פולין ורוסיה.
בארצות הברית יש איסור לשימוש בעשב הביזון מפני שהוא מכיל את החומר הכימי קומרין, לכן כדי להרחיב את פלח השוק מייצרת החברה גרסה שונה של זוברובקה תחת המותג ZU כאשר מפרקים את הקומרין בעזרת תהליך כימי מורכב שהומצא במזקקות ארגון פולמו"ס - הארגון ששולט בשוק הוודקה בפולין.
הזוברובקה מופיעה רבות בסרט הסיני Suzhou River וגם בסדרת האנימה Najica Blitz Tactics כמו כן בסרט " חוד התער " משנת 1984 בכיכובו של ביל מוריי.
זואי קולדוול הייתה שחקנית אוסטרלית זוכת ארבעה פרסי טוני.
התפרסמה כשחקנית קולנוע בסרטו של וודי אלן "שושנת קהיר הסגולה" ובסרט "קרוב להפליא ורועש להחריד".
דיבבה בסרט ההנפשה "לילו וסטיץ'" את המושלת הגדולה.
קולדוול נולדה במלבורן וגדלה ברוור בלוויין, אוסטרליה.
בתם של זואי ואדגר קולדוול.
החלה לשחק בגיל 9 ובגיל 15 עזבה את הלימודים כדי לשדר בתוכנית רדיו לילדים.
הייתה לאחת מחברי הצוות הראשונים של חברת תיאטרון מלבורן.
זכתה בפרס התיאטרון העולמי ובפרס טוני ראשון בקריירה בשנת 1966 על הופעתה במחזהו של טנסי ויליאמס "טרגדיית סלפסטיק".
ב-1968 זכתה בפרס טוני שני על הופעתה המרשימה בתפקיד ג'ין ברודי במחזה "אביבה של מיס ברודי".
ב-1982 הופיעה קולדוול בטרגדיה המיתולוגית "מדיאה" בתפקיד הראשי וזכתה בפרס טוני שלישי לשחקנית הטובה ביותר.
בשנת 1985 השתתפה בסרטו של וודי אלן "שושנת קהיר הסגולה" בתפקיד הרוזנת.
בשנת 1996 זכתה קלדוול בפרס שולחן הזהב ובפעם הרביעית בפרס טוני על תפקידה בתור זמרת האופרה היוונייה מריה קאלאס במחזה "מאסטר קלאס".
ב-2002 שיחקה בדרמה "רק נשיקה" ודיבבה בסרט ההנפשה "לילו וסטיץ'" את המושלת הגדולה, כאשר היא ביצעה את תפקיד זה במדיות נוספות – "סטיץ': הסרט", "לילו וסטיץ': הסדרה", "הבריחה הגדולה של סטיץ'" ו"לירוי וסטיץ'".
ב-2011 השתתפה בעיבוד הקולנועי לספר "קרוב להפליא ורועש להחריד" בתפקיד סבתו של הילד אוסקר שאל.
קיבלה תואר אבירות במסדר האימפריה הבריטית בשנת 1970 על תרומתה לתחום התיאטרון.
הייתה נשואה לבמאי התיאטרון הקנדי המצליח זוכה חמישה פרסי טוני רוברט וייטהאד עד לפטירתו בשנת 2002.
בנם הוא שחקן התיאטרון צ'ארלס וייטהאד.
קולדוול מתה ב-16 בפברואר 2020 בגיל 86 מסיבוכים של מחלת פרקינסון.
זובונטו היא מערכת הפעלה השייכת לחברת קנוניקל, ומהווה נגזרת של אובונטו שבה ברירת המחדל היא סביבת שולחן העבודה Xfce.
שם המערכת הוא שילוב המילים Ubuntu ו-Xfce.
גרסה יציבה של זובונטו יוצאת אחת לשישה חודשים, במקביל ליציאת גרסת אובונטו.
יציאת גרסתה הראשונה של זובונטו תוכננה להקביל ליציאת גרסה 5.10 של אובונטו ב-13 באוקטובר 2005 תחת שם הקוד "גירית בריזה" (Breezy Badger), אך העבודה לא הושלמה עד לתאריך זה.
במקום Xubuntu יצאה החבילה xubuntu-desktop דרך מנהל החבילות Synaptic המותקן על סביבת שולחן העבודה Xfce.
הגרסה הרשמית הראשונה של זובונטו הייתה גרסה 6.06 ב 1 ביוני 2006 תחת שם הקוד "ברווז נאה" (Dapper Drake) של אובונטו, שכלל גם את קובונטו ואת אדובונטו.
בתחילת קיץ 2008 פותחה התוכנית המקיפה למיזם זובונטו, בעיקר על ידי Cody Somerville, בשם מסמך אסטרטגית זובונטו (Xubuntu Strategy Document), אשר מהווה את תוכנית הפיתוח של זובונטו.
בפברואר 2009 מרק שאטלוורת' הסכים כי הגרסה הרשמית של סביבת שולחן העבודה LXDE עם אובונטו תהיה לובונטו (Lubuntu).
לובונטו, כמו זובונטו, נועדה לפעול כראוי על מערכות דלות משאבים, מכשירים ניידים ומחשבים אישיים ישנים, ובכך הפכה להמתחרה העיקרית של זובונטו.
בנובמבר 2009 Cody Somerville הפסיק להוביל את המיזם וחיפש מועמד להחליפו בתפקיד.
Lionel Le Folgoc נבחר על ידי קהילת זובונטו למוביל החדש של המיזם ב 10 בינואר 2010 וביקש הקמה של מועצה רשמית למיזם.
במרץ 2012 Charlie Kravetz, לשעבר מנהל מיזם זובונטו, פרש מהמיזם.
למרות התפטרותו, חברי המיזם הודיעו כי זובונטו גרסה 12.04 תצא כמתוכנן.
הגרסה הרשמית הראשונה של זובונטו, גרסה 6.06, עם תמיכה לטווח ארוך (Long Term Support - LTS), יצאה ב-1 ביוני 2006 תחת שם הקוד ברווז נאה (Dapper Drake).
ההודעה הרשמית עם היציאה: "זובונטו היא הנגזרת הרשמית החדשה של אובונטו, אשר משתמשת בסביבת שולחן העבודה Xfce ובמבחר יישומי GTK2. תפוסת המקום שלה מזערית והיא מתאימה למחשבים דלי משאבים.
זובונטו מבוססת על אובונטו, עם תמיכה בחומרות רבות וגישה למאגר עצום של תוכנות נוספות".
Caitlyn Martin סקרה את זובונטו 6.06 ביוני 2006. על המחשב הנייד הישן שלה, זובונטו 6.06 פעלה מהר יותר מ Fedora Core 5. לדבריה "תחת פדורה, כשפתחתי מספר יישומים אשר לא צורכים הרבה משאבים, כגון אופן אופיס ו Seamonkey, המערכת התחילה לפעול לאט.
לעומת זאת, על זובונטו לקח ליישומים הללו רק רגע לפעול, והם ניחנו בתגובה מהירה.
לא ציפיתי לביצועים כאלה, ומיד המערכת התחבבה עלי".
היא שבחה את מנהל הקבצים Thunar כמהיר כאור.
היא סיכמה "בסך הכל התרשמתי מזובונטו.
לפחות כרגע, זובונטו היא הפצת הלינוקס החביבה עלי, על אף שיש מספר קצוות שאינם סגורים, ככל הנראה בעיקר בשל השימוש בגרסת הבטא של Xfce".
זובונטו גרסה 6.10 יצאה ב 29 באוקטובר 2006, תחת שם הקוד טריטון עצבני (Edgy Eft).
גרסה זו השתמשה ב-Xfce גרסה 4.4 בטא 1 וכללה יישומים נוספים מלבד אלה שנכללו בגרסה הקודמת: Upstart, גרסה 2.0 של הדפדפן פיירפוקס, תוכנת המסרים המיידיים Gaim גרסה 2.0.0 בטא 3.1, נגן המדיה Gxine וגרסאות חדשות של מעבד התמלילים Abiword ושל הגיליון האלקטרוני Gnumeric.
כמו כן מנהל הקבצים Thunar הוחלף ב xffm4. הוא הציג עיצוב מחודש של מסך הפתיחה ומספר תכונות חדשות נוספות.
מפתחי המיזם טענו כי זובונטו יכולה לפעול על 64MB RAM בלבד, אך "מומלץ מאוד" להפעילה עם לפחות 128MB RAM.
קייטלין מרטין סקרה גרסה זו של זובונטו בדצמבר 2006 על מחשב נייד Toshiba Satellite 1805-S204 עם 1 GHz Celeron ו 512MB RAM.
היא ציינה כי זובונטו רצה מהר יותר מאשר GNOME או KDE ודירגה אותה כאחת משתי הפצות הלינוקס המהירות, יחד עם VectorLinux.
היא סיכמה "פעם כל מה שהייתי צריכה היה מותקן ומוגדר אצלי.
מצאתי את זובונטו, והיא באמת מהנה לשימוש.
המערכת ידידותית למשתמש וניתנת להתאמה למשתמש המנוסה.
היישומים הבסיסיים מגיעים על גבי תקליטור בודד, וכמצופה הם מועטים, אך אני מעדיפה לבנות הפצה משלי מלנסות להסיר את מה שאינני צריכה.
הביצועים הם מהטובים ביותר שראיתי בהפצות עד כה.
רוב התלונות שלי חסרות חשיבות, וזובונטו היא טובה כמו כל הפצות הלינוקס בהן השתמשתי עד כה.
זובונטו גרסה 7.04 יצאה ב-19 באפריל 2007, תחת שם הקוד צביה פעלתנית (Feisty Fawn).
זובונטו גרסה 7.10 יצאה ב-18 באוקטובר 2007, תחת שם הקוד גיבון אמיץ (Gutsy Gibbon).
השינויים העיקריים בגרסה זו הוא השימוש ב-Xfce גרסה 4.4.1, תרגומים מעודכנים לשפות שונות וערכת נושא חדשה, MurrinaStormCloud, על ידי שימוש ב-Murrine Engine.
כמו כן נכללה גרסה 2.2.0 של תוכנת המסרים המיידיים Pidgin (Gaim, אשר שינתה את שמה ל Pidgin) ו GIMP 2.4. נוספה גם אפשרות להתקין, להוסיף או להסיר תוספים דרך מנהל החבילות.
מעט לפני יציאתה, זובונטו 7.10 הותקנה על מחשב פנטיום 2 300 Celeron עם 256MB RAM בעל מעבד גרפי NVIDIA GeForce 4 64MM.
Review Linux ציין כי "המערכת הייתה מהירה מאוד".
Review Linux הוסיף "ההבדל העיקרי בין זובונטו לאובונטו הוא העובדה שזובונטו היא מעט קלה יותר, בעלת דרישות מערכת נמוכות יותר ומשתמשת בשולחן העבודה Xfce.
זובונטו היא ההפצה המושלמת המחשב הישן והפשוט שלך".
זובונטו גרסה 8.04, גרסה עם תמיכה לטווח ארוך (Long Term Support - LTS), יצאה ב-24 באפריל 2008 תחת שם הקוד אנפה קשוחה (Hardy Heron).
גרסה זו השתמשה ב-Xfce 4.4.2, ב- Xorg.conf 7.3 ובליבת לינוקס 2.6.24. לראשונה נעשה שימוש ב-PolicyKit עבור הרשאות וב-PulseAudio כמנהל הדפסות חדש.
נוסף לזה הוצגה לראשונה Wubi, תוכנית התקנה המאפשרת להתקין את זובונטו בתוך חלונות, ללא צורך במחיצות.
כמו כן גרסה זו של זובונטו עושה שימוש בפיירפוקס 3 בטא 5, בצורב ה-CD/DVD Brasero, בביטורנט, בעורך הטקסט Mousepad, במעבד התמלילים AbiWord ובמציג התמונות Ristretto.
בשל העובדה שהפצה זו משתמשת ב-Xfce, היא נחשבת לקלה יחסית.
על פי אתר ההפצה, דרישות המערכת הן:
לפחות 512 MB של זיכרון RAM (מומלץ 1 GB).
לפחות 7.5 GB של מקום פנוי בדיסק הקשיח (מומלץ 20 GB).
זובידאת הוא כפר בדואי בבקעת הירדן.
כ-27 ק"מ מצפון ליריחו, בגובה של 180 מטרים מתחת לגובה פני הים.
כמות המשקעים השנתית הממוצעת 192 מילימטר.
הכפר נקרא על שם בני השבט הבדואי ערב אל זבידאת שגרו קודם בנגב ובאו לכאן לאחר מלחמת העצמאות.
בשנת 1970 הופקעו כ־50 דונמים מהכפר להתנחלות ארגמן.
36 דונם משטח הכפר, שהם כ־1% משטחו, נחשבים לשטח B ו-4,087 דונמים נכללים בשטח C, על פי הסכם אוסלו.
בשל ירידת מפלס מי התהום עקב שאיבה של חברת מקורות משני קידוחים שלה שנמצאים בשטח הכפר והאיסור על חפירה והעמקה של בארות מקומיות, נאלץ הכפר לרכוש מים ממקורות.
שם המשפחה נגזר מזֻבְּדָּה – חמאה.
חלק אחר של המשפחה (נקראת זבידאת או איזבדאת) נמצא בבסמת טבעון ובכפרים לא מוכרים באזור.
זואי סוויקורד קאזאן היא תסריטאית, מחזאית ושחקנית קולנוע וטלוויזיה אמריקאית.
מוכרת בזכות תפקידיה בסרטים "חולי אהבה", "זה מסובך", "שמחתודהעודבבקשה" ו"רובי ספרקס" ועל תפקידה במיני-סדרה "אוליב קיטרידג'" היא קיבלה מועמדות לפרס אמי לשחקנית משנה מצטיינת במיני-סדרה.
קאזאן נולדה בלוס אנג'לס, קליפורניה שבארצות הברית למשפחה נוצרית ממוצא יווני, גרמני ואנגלי.
הוריה הם זוג התסריטאים ניקולס קאזאן, מועמד פרס האוסקר על התסריט של "תהפוכות הגורל", ורובין סוויקורד, מועמדת פרס האוסקר על התסריט של "סיפורו המופלא של בנג'מין באטן".
קאזאן היא נכדתו של הבמאי איליה קאזאן והמחזאית מולי קאזאן.
זואי היא אחותה הבכורה של השחקנית מאיה קאזאן.
תפקידה הראשון כשחקנית היה בסרט העצמאי "בליעת חרבות וגברים רזים" משנת 2003. את דרכה כשחקנית משנה החלה בשנת 2007 בסרטים "עדות שבורה", "בעמק האלה" ו"לסגור מעגל".
באותה שנה התארחה בפרק בסדרה "מדיום".
בשנה שלאחר מכן הופיעה לצידו של לאונרדו דיקפריו וקייט וינסלט בדרמה של סם מנדס "חלון פנורמי".
עוד בשנת 2008 השתתפה בסרט "אני ואורסון ולס" בכיכובו של זאק אפרון.
בשנת 2009 זכתה קאזאן לחשיפה בזכות תפקידה בקומדיה המצליחה "זה מסובך" בתור גאבי לצד מריל סטריפ וסטיב מרטין, וגם בסרט שהפיק בראד פיט "החיים האישיים של פיפה לי".
ב-2010 הופיעה קאזאן בדרמה הקומית של ג'וש רדנור "שמחתודהעודבבקשה" לצידו ולצד מאלין אקרמן, במערבון "המשלחת של מיק" ובסדרת ה-HBO "משועמם עד מוות" בתור נינה חברתו של הסופר ג'ונתן אמס, המגולם על ידי ג'ייסון שוורצמן.
בשנת 2012 קיבלה קאזאן ביקורות מהללות ומועמדויות לפרס אינדפנדנט ספיריט ולפרס סאטורן על הופעתה בדרמה הרומנטית "רובי ספרקס" לצד פול דנו, קאזאן גם כתבה את התסריט לסרט.
ב-2013 כיכבה בסרט הדרמה הקומית "האחות היפה" בתור שתי התאומות לצד ג'ייק ג'ונסון.
בהמשך, כיכבה גם בקומדיה הרומנטית "אולי בכל זאת" לצידו של דניאל רדקליף.
בשנת 2014 שיחקה בסרט "בעינייך" לצד ג'ניפר גריי וניקי ריד.
באותה שנה שיחקה במיני-סדרה "אוליב קיטרידג'" בתור דניס תיבדו, תפקיד אשר קיבלה עליו מועמדות לפרס אמי לשחקנית משנה מצטיינת במיני-סדרה או סרט טלוויזיה.
בשנת 2015 שיחקה בדרמה הקומית שהפיק ג'ורג' קלוני, "משברים בע"מ" לצידם של סנדרה בולוק, בילי בוב תורנטון, סקוט מק'ניירי ואנתוני מאקי.
בשנת 2016 שיחקה בתפקיד ראשי לצד אהרון דאגלס בסרט האימה "המפלצת", המספר על אם ובת שנתקעות בכביש נטוש ונאלצות להתעמת עם מפלצת אימתנית.
בשנת 2017 שיחקה בקומדיה הרומנטית "חולי אהבה" של הבמאי מייקל שוולטר.
באותה שנה עלה במרכז לינקולן מחזה פרי עטה בשם "לאחר הפיצוץ".
בשנת 2018 השתתפה בסרטם של האחים כהן "הבלדה על באסטר סקראגס", ואף כתבה את התסריט לסרט "תמונה משפחתית" בשיתוף עם פול דנו.
בשנת 2020 שיחקה קאזאן במיני-סדרה של HBO "הקנוניה נגד אמריקה" בדמותה של אליזבת לוין; אשר מבוססת על ספרו של פיליפ רות - הקנוניה נגד אמריקה.
משנת 2007 קאזאן נמצאת בזוגיות עם השחקן פול דנו.
לשניים נולדה בת, אלמה ביי, באוגוסט 2018.
+שנהסדרהתפקידהערות2007מדיוםאיזיפרק: "The Boy Next Door"2010משועמם (אנ')נינה4 פרקים2014אוליב קיטרידג'דניסמיני-סדרה
מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2015)2015The Walkerדוטיתפקיד ראשי; 8 פרקים
סדרת רשת2019-2017הצמדאנדראה מרטינו8 פרקים2020הקנוניה נגד אמריקהאליזבת לויןמיני-סדרה2021קליקבייטפיה ברוארמיני-סדרה2022ניומן וודוורד: כוכבי הקולנוע האחרונים (אנ')ג'קי מקדונלדדיבוב; 6 פרקים
זובומפו הייתה סדרת טבע אמריקאית לילדים ששודרה בישראל בערוץ הופ!
מאביב 2004 עד ספטמבר 2006, ובין שנת 2007 עד ל-2012, שידורים חוזרים של הסדרה שודרו בערוץ.
נכון לשנת 2020, הסדרה משודרת בערוץ WIZ!.
לאחר הצלחת הסדרה, הופקה סדרה נוספת בכיכובם של האחים קראט, בשם "אחים וחיות אחרות".
העונהמספר הפרקיםתאריך השידור הראשוניהפרק הראשוןהפרק האחרון 1 4025 בינואר 199927 באפריל 2000 2 253 באוקטובר 200430 בינואר 2006
העלילה עוסקת בכריס ומרטין קראט (מדובבים על ידי דן תורן ולירון לב, בהתאמה), חוקרי חיות שגילו למור סיפאקה ביערות מדגסקר.
שמו של הלמור הוא "זובומפו" (בקיצור: "זובו") וביחד בצומת החיות הם חוקרים את עולם בעלי החיים.
בשעת סיפור יש לזובומפו ארץ ששמה "ארץ זובו" שבה הוא נפגש עם חברים חדשים.
לעיתים האחים קראט מקבלים הודעה מג'קי ואמי מצוות עוזרי החיות שגם הן חובבות את בעלי החיים.
בסוף כל פרק כל ילד מראה את החיה שלו.
זובומפו (צביקה פורמן) - למור סיפאקה מצויה שחוקר עם האחים קראט את בעלי החיים ומספר סיפורים על ארץ זובו, כשהוא אוכל בהתחלה הוא מתחיל לדבר (אלא שמאחורי הקלעים הוא לפעמים בובה מדברת וחצי חיה אמיתית).
זובומפו גולם על ידי למור בשם ג'וביאן, שנלקח במיוחד לצילומי התוכנית ממרכז הלמורים באוניברסיטת דיוק בקרוליינה הצפונית.
ג'וביאן מת בנובמבר 2014 בגיל 20 לאחר שקרסו כליותיו.
השמועות על מותו התפשטו במהרה באינטרנט והובילו לצער רב ברשתות החברתיות.
מרטין קראט (לירון לב) - חוקר טבע, אחיו הגדול של כריס, לובש חולצה כחולה.
כריס קראט (דן תורן) - חוקר טבע, אחיו הקטן של מרטין, לובש חולצה ירוקה.
ג'קי (מאי יעקובסון) (עונה 1) - חברתם הצעירה של האחים קראט, שולחת להם הודעה בעזרת ציפור (שחושבים בטעות שהוא שלדג).
אמי (נועה ברגר) (עונה 2) - נערה בת 16 מעוזרי החיות, שולחת להם הודעה בעזרת ציפור (שחושבים בטעות שהוא שלדג).
סנסיט (יובל סגל) - חיית לילה בעל עיניים גדולות שיכול ללכת על האצבעות.
בהמשך מגלה שהוא זן של למור.
סלימנטה (יובל סגל) - לטאה צהובה וחלקה.
גובל (דן תורן) - יצור זללן שמשמין בגלל התותים.
בוגלי (צביקה פורמן) - חרק ענק וחזק.
נארצ'י (יובל סגל) - חייה דמוי פיל אשר יכול לעשות הכל עם האף שלו.
כלב ירוק (יובל סגל) - כלב בצבע ירוק אשר מלקק את זובו.
פיבי (אפי בן ישראל) - חייה ימית אשר יש לה זרועות תמנון וסרטן.
נוגנדריל (דן תורן) - אוגר שעל ראשו יש מקדחה, כך הוא חופר מנהרות.
זובומפוזאור (יובל סגל) - דינוזאור חברותי שהוא האם של תינוק זובומפוזאור.
סאי (יובל סגל) - חוצן שהופיע כחבר חדש בארץ זובו.
למור השלג (יובל סגל) - למור לבן אשר גר בפסגת הר זובומפו ששם קר.
וויג'י (אפי בן ישראל) - ציפור דמוית תרנגולת אשר מקרקרת בלי סוף.
תינוק זובומפוזאור (לירון לב) - דינוזאור חברותי שהוא הבן של אמא זובומפוזאור.
החיה המסתורית (שבו זובו שר שיר על בעל חיים שהוא פגש בדרך).
סיפור ראשון על ארץ זובו.
סיפור שני על ארץ זובו.
זואי טאפר היא שחקנית אנגלייה.
היא זכתה להכרה כששיחקה בתפקיד נל גווין בסרטו זוכה הפרסים של ריצ'רד אייר "המין היפה" מ-2004. היא ידועה גם מהופעתה בסדרה "ניצולים" בתפקיד אניה רזנסקי ובסדרה "שדים" בתפקיד מינה הרקר.
טאפר נולדה בברומלי שבדרום-מזרח לונדון.
היא למדה בבית הספר למשחק "אקדמי דרמה סקול", וב-"Central School of Speech and Drama".
ב-2003 סיימה את לימודי התואר וקיבלה תפקיד ראשון בסרט קולנוע.
בתיאטרון שיחקה טאפר במחזה "כתובת על קברו של ג'ורג' דילון" בווסט אנד ובמחזה "אותלו" בתיאטרון שייקספיר גלוב.
אחרי שהופיעה בסרט הקולנוע "המין היפה" היא שיחקה בתפקיד גוונדולין בסרט "Mrs.
Palfrey at the Claremont" (מ-2005) לצדה של ג'ואן פלורייט, והופיעה בתפקיד דיאנה שו בסרט "These Foolish Things" לצדה של אנג'ליקה יוסטון.
בטלוויזיה שיחקה טאפר בתפקיד מרי קולינס בסרט "A Harlot's Progress" בערוץ 4, בתפקיד ג'יין בסרטו של אוליבר פארקר "The Private Life of Samuel Pepys", בתפקיד ג'ימה בעונה הראשונה של סדרת הדרמה "הקס" בערוץ Sky 1, ובתפקיד ג'ני מייפל במיני-סדרה של ה-BBC .
היא גילמה את הרמיה בעיבוד למחזה "חלום ליל קיץ" במסגרת הסדרה "ShakespeaRe-Told", עיבודים מודרניים של ה-BBC משנת 2005 למחזותיו של שייקספיר.
ב-2008 גילמה טאפר את דמותה של שילה סטיפל במחזה הטלוויזיוני "The Curse of Steptoe" של ה-BBC.
היא שיחקה בתפקיד אניה רזנסקי בהפקה המחודשת של הסדרה "ניצולים" לצדם של מקס ביסלי, פטרסון ג'וזף, וג'ולי גרהאם.
היא הופיעה בתפקיד סלינה דאווס בעיבוד של רשת ITV לרומן "Affinity" מאת שרה וולטרס, לצדה של אנה מאדלי בתפקיד מרגרט פריור.
הצגת הבכורה של הסרט הייתה בפסטיבל הסרטים הלהט"בי של מיאמי, ובבריטניה שודר לראשונה בדצמבר 2008 ב-ITV.
ב-2009 הופיעה טאפר בסדרת הדרמה-פנטסיה של ITV בשם "Demons" בתפקיד מינה הרקר.
היא שיחקה בתפקיד אפי גריי בדרמה התקופתית "רומנטיקנים נואשים" של ערוץ BBC Two.
ב-2010 גילמה את האנה בפיילוט הטלוויזיוני "Reunited".
ב-2013 כיכבה בסדרת הדרמה "מר סלפרידג'" בתפקיד אלן לאב.
היא נשואה לשחקן אוליבר דימסדייל ולהם בת אחת בשם אבה דימסדייל.
זובייר בייה הוא כדורגלן עבר תוניסאי, ששיחק באטואל דו סאהל, פרייבורג, בשיקטש ונבחרת תוניסיה בעמדת הקשר.
בייה ידוע כאחד מגדולי הכדורגלנים בתוניסיה בכל הזמנים.
בשנת 1997 עבר בייה לפרייבורג, ששיחקה אז בליגת הבונדסליגה השנייה, כאשר בהמשך שיתף פעולה בקבוצה עם חבריו לנבחרת תוניסיה, עאדל סלימי ואל-מהדי בן סלימאן.
כבר בעונתו הראשונה בקבוצה, 1997/98, עלה בייה עם פרייבורג אל הבונדסליגה.
בייה נשאר בפרייבורג שלוש עונות נוספות, בכולן היה שחקן הרכב קבוע בקבוצה.
בעונה הרביעית של בייה בפרייבורג, 2000/01, סיימה הקבוצה במקום השישי המפתיע.
בתום עונה זו עזב בייה את פרייבורג לאחר שהפך לכוכב מקומי, והבקיע 21 שערים ב-114 הופעות, ועבר לבשיקטש מליגת העל הטורקית.
בייה שיחק עונה אחת בבשיקטש והיה בה שחקן הרכב, אך לא זכה בתארים.
בייה החל לשחק בנבחרת תוניסיה בשנת 1994, והשתתף עמה במספר טורנירים בינלאומיים.
בשנת 1996 הגיע עם נבחרת תוניסיה עד לגמר גביע אפריקה לאומות 1996, שם הפסידה נבחרת תוניסיה 2-0 לנבחרת דרום אפריקה.
בטורניר זה הבקיע שני שערים.
באותה שנה, השתתף בייה עם נבחרת תוניסיה באולימפיאדת אטלנטה (1996), שם הודחה תוניסיה בשלב הבתים.
בשנת 1998 השתתף בייה עם נבחרת תוניסיה בגביע אפריקה לאומות 1998, ממנו הודחה תוניסיה ברבע הגמר לאחר הפסד בבעיטות הכרעה לנבחרת בורקינה פאסו.
באותה שנה, השתתף בייה עם נבחרת תוניסיה במונדיאל 1998, ממנו הודחה תוניסיה בשלב הבתים.
בשנת 2000 השתתף בייה עם תוניסיה בגביע אפריקה לאומות 2000, אותו סיימה תוניסיה במקום הרביעי.
בשנת 2002 השתתף בייה עם תוניסיה בגביע אפריקה לאומות 2002, ממנו הודחה תוניסיה בשלב הבתים, ובמונדיאל 2002, שגם אותו סיימה תוניסיה כבר בשלב הבתים, כאשר בייה נכנס בטורניר זה בשלושת המשחקים כמחליף.
לאחר מונדיאל 2002, פרש בייה מהנבחרת, לאחר שהבקיע 27 שערים ב-81 הופעות.
אליפות ליגת העל התוניסאית: 1996/97
גביע התאחדות הכדורגל האפריקאית: 1995
זואי אליזבת' סאג הידועה בכינויה "זואלה" (נולדה ב-28 במרץ 1990), היא סופרת וולוגרית אופנה בריטית.
ספר הביכורים שלה, "נערה מחוברת", יצא לאור בנובמבר 2014, ושבר את שיא המכירות של השבוע הראשון ליציאתו.
סאג היא אחותו הבכירה של ג'ו סאג , מפיק טלוויזיה, יוטיובר ושחקן.
סאג נמצאת במערכת יחסים עם היוטיובר אלפי דיאס, המוכר בכינוי Pointless Blog.
ב-6 במרץ 2021 הם הודיעו באינסטגרם שלהם שהם מצפים לבת ראשונה שנולדה באוגוסט 2021 ועונה לשם אוטלי (Ottilie).
סאג עבדה כמתמחה בחברת עיצוב פנים כאשר יצרה את הבלוג שלה "זואלה" בפברואר 2009. בסוף השנה היו לה למעלה מאלף עוקבים, ובחודש ספטמבר 2015 נרשמו מעל 540 מיליון כניסות לבלוג.
רומן הביכורים של סאג, "נערה מחוברת", יצא לאור ב-25 בנובמבר 2014. הרומן השיג את התואר "המכירות הגבוהות ביותר של השבוע הראשון" ובכך עקף את השיא שרשם הרומן "הארי פוטר".
בשנת 2015 הרומן יצא לאור בשפה העברית על ידי הוצאת שוקן, בתרגום אורה דנקנר.
ספר ההמשך בסדרה, שנשא את הכותרת "נערה מחוברת בסיבוב הופעות", יצא לאור ב-20 באוקטובר 2015. בשנת 2016 הוצאת שוקן הוציאה גם ספר זה לאור בשפה העברית, בתרגום אורה דנקנר.
הספר השלישי בסדרה, שכותרתו "נערה מחוברת הולכת סולו", יצא לאור ב-17 בנובמבר 2016, ונכון למאי 2017, עדיין לא תורגם לעברית.
תוצאהקטגוריהארגוןשנהזכייהבלוג היופי הטוב ביותרCosmopolitan Blog Award2011זכייהולוגרית היופי הטובה ביותרCosmopolitan Blog Award2012זכייההולוגרית האהובה ביותר בממלכה המאוחדתNickelodeon Kids' Choice Award2014זכייהChoice Webstar: אופנה/יופיTeen Choice Award2014זכייהChoice Webstar: אופנה/יופיTeen Choice Award2015מועמדותיוטיוברית השנהפרסי השורטי2016
זוּבֶּנְאֶשָמָאלִי (מערבית الزبان الشمالي "א-זוּבּאן א-שימאלי" - הצבת הצפונית) או β במאזניים הוא הכוכב הבהיר ביותר בקבוצת הכוכבים מאזניים עם בהירות נראית מדרגה 2.62. כפי ששמו מעיד, הכוכב היה שייך בעבר לקבוצת עקרב (יחד עם זובנאלג'נובי), לפני שקבוצת מאזניים פוצלה ממנה והפכה למזל ה-12.
זובנאשמאלי הוא כוכב הסדרה הראשית כחול מסוג ספקטרלי B8 V הנמצא במרחק של כ-185 שנות אור ממערכת השמש.
מסתו כ-3.5 מסות שמש, רדיוסו קרוב ל-5 רדיוסי שמש, טמפרטורת פניו כ-12,300 קלווין והוא מאיר בעוצמה של פי 250 מעוצמת ההארה של השמש באור נראה, אך בשל טמפרטורת פניו הגבוהה חלק משמעותי מקרינתו היא בתחום העל-סגול, כך שעוצמת הארתו הכוללת היא בערך פי 400 מעוצמת ההארה של השמש.
בדומה לכוכבים אחרים מסוגו, זובנאשמאלי מסתובב על צירו במהירות גבוהה יחסית של לפחות 250 קילומטרים בשנייה.
למרות שעל פי הספקטרום של קרינתו הוא אמור להראות כחול, דווח במקרים רבים שצבעו דווקא ירוק.
כמו כן, תלמי תיאר אותו כבהיר יותר מאנטארס.
לא ידוע למה צבעו של הכוכב נראה לפעמים ירקרק או האם בהירותו השתנתה בעבר במידה משמעותית.
כיום הכוכב מסווג כחשוד כמשתנה מכיוון שבהירותו נמדדה בין דרגות 2.6 ו-2.63.
זוּבֶּנְאֵלְגֶ'נוּבִּי (מערבית الزُبَانَى الجَنُوبِي - "אל-זובאניה אל-ג'נובי", הצבת הדרומית) או α2 במאזניים, נקרא לפעמים גם α במאזניים A וכן גליזה 564.1, הוא הכוכב השני בבהירותו בקבוצת הכוכבים מאזניים.
בדומה לזובנאשמאלי, היה הכוכב בעבר חלק מקבוצת עקרב וייצג את הצבת הדרומית שלו, ומכאן שמו.
אף על פי שבהירותו של זובנאשמאלי גדולה מהבהירות של זובנאלג'נובי, קיבל זובנאשמאלי את ציון באייר β במאזניים וזובנאלג'נובי את α במאזניים.
כבר בעת העתיקה היה ידוע שזובנאלג'נובי הוא כוכב כפול, שכן בני הזוג נמצאים במרחק זוויתי של כמעט 4 דקות קשת זה מזה ובתנאי תצפית טובים ניתן להפריד ביניהם ללא ציוד עזר.
בעוד שזובנאלג'נובי קיבל את ציון באייר α2 במאזניים, בן הזוג העמום יותר קיבל את ציון באייר α1 במאזניים (לפעמים נקרא גם α במאזניים B וכן גליזה 563.4).
במרחק זוויתי של כ-2.6 מעלות מזובנאלג'נובי נמצא כוכב נוסף עמום בהרבה שנקרא KU במאזניים, וככל הנראה גם הוא קשור כבידתית למערכת.
כל כוכבי המערכת נמצאים במרחק של כ-75 שנות אור ממערכת השמש וחולקים את אותה מהירות רדיאלית ותנועה עצמית ומשום כך מניחים שהם קשורים כבידתית זה לזה.
עם זאת, על פי המרחק הזוויתי ביניהם והמרחק ממערכת השמש, המרחקים ביניהם גדולים מאוד.
זובנאלג'נובי ו-α1 במאזניים מקיפים זה את זה במרחק של 5,370 יחידות אסטרונומיות ובזמן הקפה של מאות אלפי שנים.
KU במאזניים מקיף את שאר חברי המערכת במרחק של 217,000 יחידות אסטרונומיות (למעלה מ-3 שנות אור) ובזמן הקפה של 39 מיליון שנים.
בשל קרבתם אל מערכת השמש הוכנסו גם זובנאלג'נובי וגם α1 במאזניים לקטלוג גליזה לכוכבים קרובים.
זובנאלג'נובי נמצא במרחק של פחות מחצי מעלה ממישור המלקה ולכן הוא מוסתר מדי פעם על ידי הירח ולעיתים רחוקות על ידי כוכבי הלכת.
ההסתרה האחרונה על ידי כוכב לכת הייתה ב-25 באוקטובר 1947 על ידי נוגה וההסתרה הבאה על ידי כוכב לכת תהיה ב-10 בנובמבר 2052 על ידי כוכב חמה.
זובנאלג'נובי ו-α1 במאזניים הם בעצמם כוכבים כפולים, אך המרחק בין כל אחד מבני הזוג הוא קטן מכדי לאפשר תצפית ישירה בהם ותכונותיהם מוסקות ממדידות ספקטרוסקופיות.
תכונות זובנאלג'נובי A וזובנאלג'נובי B
לזוג הכוכבים המרכיבים את זובנאלגנובי בהירות נראית משותפת מדרגה 2.75 והם מקיפים זה את זה במסלול אליפטי שבו המרחק ביניהם נע בין שישית יחידה אסטרונומית לשליש יחידה אסטרונומית, בזמן הקפה של 70 ימים ו-8 שעות.
בשל קרבתם הרבה לא ניתן לצפות בהם ישירות וקשה לגלות את תכונותיהם.
נראה שהכוכב הבהיר מבין השניים, זובנאלג'נובי A, הוא כוכב הסדרה הראשית לבן מסוג ספקטרלי A4 V, אם כי ייתכן שהוא כבר נמצא בסיום שלב זה של חייו והוא כבר הפך לתת-ענק בדרך להפוך לענק כתום.
מסתו מוערכת בכ-2.2 מסות שמש ורדיוסו בכ-1.8 רדיוסי שמש.
טמפרטורת פניו כ-9,300 קלווין ומנתונים אלו ניתן להעריך שעוצמת הארתו הכוללת היא לפחות פי 20 מזו של השמש.
על בן הזוג העמום יותר, זובנאלג'נובי B, לא ידוע הרבה, אך נראה שמדובר בכוכב הסדרה הראשית לבן - צהבהב מסוג ספקטרלי F עם מסה של כ-1.5 מסות שמש.
תכונות α1 במאזניים A ו-α1 במאזניים B
בני הזוג המרכיבים את α1 במאזניים מקיפים זה את זה במרחק של כ-9 יחידות אסטרונומיות ובזמן הקפה של כ-16 שנים כך שיותר קל למדוד את מאפייניהם.
לזוג בהירות מדרגה 5.15 כך שניתן לראותם בעין כאשר תנאי התצפית מיטביים.
הכוכב הבהיר מבין בני הזוג, α1 במאזניים A, הוא כוכב הסדרה הראשית לבן - צהבהב מסוג ספקטרלי F4 V, מסתו כ-1.5 מסות שמש, רדיוסו כ-1.5 רדיוסי שמש, טמפרטורת פניו כ-6,600 קלווין והוא מאיר בעוצמה של פי 4 מעוצמת ההארה של השמש.
בן הזוג העמום יותר, α1 במאזניים B, הוא ננס אדום מסוג ספקטרלי M0-1 V, מסתו כחצי מסת שמש, רדיוסו אינו ידוע אך לכוכבים מסוגו רדיוס של כשני שלישים מרדיוס השמש.
טמפרטורת פניו כ-3,700 קלווין ועוצמת הארתו היא אחוזים ספורים מעוצמת ההארה של השמש, כך שתרומתו לעוצמת ההארה הכוללת של בני הזוג זניחה.
KU במאזניים הוא כוכב הסדרה הראשית צהוב מסוג ספקטרלי G8 V עם בהירות מדרגה 7.24, כך שלא ניתן לראותו בעין.
מסתו מוערכת בכמסת שמש, אך רדיוסו מעט קטן יותר מרדיוס השמש, טמפרטורת פניו כ-5,500 קלווין ועוצמת הארתו היא כ-60% מעוצמת ההארה של השמש.
בהירותו משתנה במספר מאיות של דרגת בהירות עם מחזור של 9 ימים, 8 שעות ו-24 דקות, ככל הנראה כתוצאה מכך שבהירות פניו אינה אחידה וסיבובו העצמי על צירו גורם לשינוי המחזורי בבהירות.
משום כך הוא מסווג כמשתנה BY בדרקון.
זואי (בלינסקי) סבר (נולדה ב-23 במרץ 1974) היא ציירת ישראלית.
בוגרת האקדמיה לאומנות ועיצוב בצלאל בירושלים.
סבר חברה באיגוד האמנים הפלסטיים הישראלי, באיגוד האדריכלים הישראלי ובעמותת מרחב להתחדשות עירונית.
סבר נולדה וגדלה בלבוב במערב אוקראינה, שם למדה ציור מגיל צעיר בבית ספר לאומנות ואצל מורים פרטיים לגרפיקה, רישום קלאסי וציור צבע.
בשנת 1990 עלתה לישראל ולמדה במשך 3 שנים (1990–1993) במגמת אומנות פלסטית בבית ספר עירוני א' בתל אביב.
בשנת 1996–2001 למדה בפקולטה לארכיטקטורה שבאקדמיה לאומנות ועיצוב בצלאל בירושלים.
פרויקט הגמר שלה נקרא "סדק", עסק בקשר הקונספטואלי בין עבר לעתיד והיה מוקדש לרחוב יפו בירושלים ולמסלול הצלבני העתיק עד לשער יפו.
לאחר סיום לימודיה בשנת 2001 עבדה בתחום הפרסום.
החל משנת 2010 חזרה לתחום האומנות באופן עצמאי ובחרה לעסוק בנופים ישראליים, ובעיקר בנופים אורבניים.
סבר פיתחה שיטת ציור ייחודית, הכוללת שכבות של צבע שמן ואקריליק.
יש המשייכים אותה בטעות לסגנון הנאיבי, אולם אף על פי שיצירותיה של סבר מאופיינות בצבעוניות עזה, אין בהן תיאורים "נאיבים".
בקיץ 2019 הוצגה בבנייני האומה תערוכת ציורי נוף של זואי סבר תחת הכותרת "צבע של מקום".
העבודות המוצגות בתערוכה משלבות בין טבע, עיר ודמיון תוך הצגת נופים מרחבי המדינה.
סבר מתגוררת בגבעתיים, שם נמצא גם הסטודיו שלה, נשואה ואם לשלושה בנים.
2014 - "ART IS FUN" גלריה תירוש, הרצליה, ישראל
2015 - "נופים של אושר", היכל התרבות, פתח תקווה, ישראל
2015 - "מסע מקומי", מכון המים, הגלריה העירונית ע"ש יוסף ויסמן, גבעתיים, ישראל
2016 - "על גגות תל אביב", מרכז יאנוש קורצ'אק, מינכן, גרמניה
2017 - "גווני ישראל", המוזיאון הממלכתי לאמנות קזטייב , אלמטי, קזחסטן
זואי טלפורד היא שחקנית אנגלייה.
טלפורד נולדה בנוריץ' שבנורפוק במזרח אנגליה.
היא הופיעה בסדרות טלוויזיה שונות בהן בדמות אווה בראון במיני-סדרה "Hitler: The Rise of Evil", בתפקיד אן קליין בסדרה "צדק פלילי", בתפקיד מריאן סוויפט, עיתונאית פרילנסרית של העיתון דיילי מייל בסדרה הקומית "The Thick of It".
עוד שיחקה בתפקיד שוטרת סמויה בסדרה "אפר לאפר", בדמות שרה רופאה שמעוררת עניין רומנטי בד"ר ווטסון בסדרה "שרלוק".
ב-2013 שיחקה טלפורד בתפקיד קלייר סוטון, יועצת לג'ים האקר בגרסה המחודשת של הסדרה "כן, אדוני ראש הממשלה".
עוד גילמה את מישל פרדייז בדרמה של ITV "אהבה ונישואים".
זואי קרבונופסינה הייתה אשת הקיסר ועוצרת ביזנטית.
אשתו הרביעית של הקיסר לאון השישי ואמו של הקיסר קונסטנטינוס השביעי פורפירוגנטוס, ששימשה כעוצרת במקום בנה מ-914 עד 919.
אין מידע על חייה של קרבונופסינה לפני שנת 905 ואחרי 919.
זואי קרבונופסינה הייתה אחיינית של האדמירל הימריאוס והייתה לה קרבה להיסטוריון תאופאנס המודה.
קרבונופסינה, שהייתה פילגשו של הקיסר ליאו השישי, ילדה לו בן, לימים הקיסר קונסטנטינוס השביעי, בסוף שנת 905. ליאו הששי שהיה נואש לבן יורש נשא אותה לאישה ב-9 בינואר 906. הפטריארך של קונסטנטינופול, ניקולס מיסטיקוס , התנגד לנישואין, שהיו בניגוד לכללי הכנסייה האורתודוקסית.
הקיסר נאלץ להדיח אותו, ולמנות פטריארך אחר שאישר את הנישואין.
ליאו נפטר ב-912. במקומו הוכתר אחיו הצעיר אלכסנדר .
זה החזיר את ניקולס מיסטיקוס לתפקיד הפטריארך ואת קרבונופסינה סילק מהארמון.
כעבור שנה, ב-913, מת אלכסנדר, ובנה של קרבונופסינה הוכתר במקומו, והיא הוחזרה לארמון, אולם הפטריארך מיסטיקוס המשיך לרדוף אותה.
הוא קיבל את אישור הסנאט והכנסייה להדחתה, ואילץ אותה לעבור למנזר, ושימש כעוצר לקיסר הצעיר, אך כעבור שנה, ב-914, הצליחה קרבונופסינה להדיח את מיסטיקוס, וחזרה לארמון כעוצרת, כאשר היא נהנית מתמיכת המנגנון האימפריאלי, ובפרט מגיבויו של המפקד הצבאי הבכיר, לאו פוקס .
במהלך שנות עוצרותה נחלו הצבאות הביזנטיים כישלונות צורבים כנגד הבולגרים בצפון והערבים במזרח.
כתוצאה מכך התחזקו יריביה מבית וב-919 הודחו קרבונופסינה וגם תומכה העיקרי לאו פוקס.
את השלטון תפס מפקד הצי, האדמירל רומנוס לקפנוס שלימים גם הוכתר כקיסר.
זובוג' (בהונגרית: Zubogy) הוא כפר במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה, גם אוכלוסיית זובוג' קטנה משמעותית בשנים האחרונות, מ-637 תושבים בשנת 1990 עד 486 תושבים בשנת 2018 (ירידה של כ-23%).
זובמבי הוא יצור שיצר רוברט אי.
הווארד בסיפורו הקצר "יונים מהגיהנום" שפורסם במגזין הפנטזיה המפורסם "סיפורים מוזרים" בשנת 1938.
בשנת 1970 השתמשה חברת מארוול קומיקס במונח, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס.
בשנת 1938 פרסם רוברט אי.
הווארד במגזין הפנטזיה "סיפורים מוזרים" סיפור קצר בשם "יונים מהגיהנום".
בסיפור, אישה יכולה להפוך לזובמבי על ידי שתיית בירה שחורה.
היא הופכת ליצור לא-אנושי, שלא מכיר את האנשים אותם פגש בעבר, ולא יכול לדבר או לחשוב כמו בן אדם.
היצור לא צריך לאכול, והוא אל-מת, תוך שהוא חי במערות או בבתים ישנים.
זובמבי יכול לשלוט על ינשופים, נחשים, עטלפים, יונים ואנשי זאב.
הוא יכול בקולו להפנט אנשים חיים, ואף לשלוט על גופתו של אדם אותו הרג עד שהגופה מתקררת.
ניתן להורגו רק באמצעות עופרת או ברזל.
בשנת 1961 עוּבּד הסיפור לפרק בסדרת הטלוויזיה "Thriller" , כשאת דמות הזובמבי משחקת אוטולה נסמית' .
בשנת 1970 השתמשה חברת מארוול קומיקס במונח זובמבי, לאחר שהמונח "זומבי" נאסר לשימוש בחוברות הקומיקס על ידי רשות קוד הקומיקס, יחד עם מילים רבות נוספות מז'אנר האימה.
בשנת 1989 הוסרו ההגבלות, והמילה "זומבי" חזרה לשימוש סדיר.
בשנת 1997 השתמש ג'ון בירן במילה בקומיקס "Wonder Woman Annual #6", מסדרת וונדר וומן של DC קומיקס.
תרזה סראנו הידועה יותר בשם הבמה שלה, זואי סטארק היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
ב-8 ביוני 2013, סראנו ערכה את קרב הבכורה שלה בקריירה עבור ארגון ההיאבקות Vendetta Pro Wrestling, שבסופו היא הפסידה להדסון אנווי.
ב-16 בנובמבר של אותה השנה, היא החלה להופיע תחת שם הבמה לייסי ליין ואף ניצחה בקרב את לארי בוטאבי.
במהלך אותה התקופה, היא זכתה באליפות אולטרה X של NWA UCW-Zero.
היא החזיקה בתואר זה עד ל-25 בינואר 2014. ב-22 במרץ 2014, היא ערכה את הקרב האחרון שלה.
לאחר היעדרות ממושכת, היא שבה להתאבק ב-16 באוגוסט 2018 בקרב מול ת'אנדר רוזה, שהסתיים ללא הכרעה.
ב-23 במאי 2019, היא הופיעה תחת שם הבמה סראנו והתמודדה מול אלכס גרסיה בקרב שבו היא יצאה עם ידה על העליונה.
ב-29 בספטמבר 2019, היא זכתה באליפות הנשים של FSW לאחר שגברה על טאיה ואלקירי.
לעומת זאת, היא הפסידה את חגורת אליפות זו למזראטי ב-20 בנובמבר 2020.
ריאן ערכה את הבכורה שלה בארגון ההיאבקות Impact Wrestling ב-23 בנובמבר בפרק של התוכנית Xplosion, כשהפסידה לטאיה ואלקירי.
היא חזרה להתאבק עבור ארגון זה ב-17 במרץ של השנה החולפת, כאשר היא הפסידה לקירה הוגאן.
ב-20 בינואר 2021, דווח שסראנו חתמה על חוזה בארגון ה-WWE.
ב-29 בינואר בפרק של התוכנית 205 לייב, סראנו, עתה תחת שם הבמה זואי סטארק, ערכה את קרב הבכורה שלה בארגון, כשהצטוותה לשורותיה של מרינה שפיר במסגרת טורניר הזוגות לזכר דאסטי רודס במהדורה הנשית הראשונה בתולדות הארגון.
בקרב זה, השתיים הפסידו לאמבר מון ושוטצי בלאקהארט והודחו כבר בסיבוב הראשון.
ב-17 בפברואר בפרק של התוכנית NXT, היא רשמה את קרב הבכורה שלה עבור המותג, שבסופו גברה על ולנטינה פרוז.
שבוע לאחר מכן בתוכנית, היא הפסידה לאלופת הנשים של NXT, איאו שיראי בקרב שאינו היה על חגורת האליפות של האחרונה.
לאחר הקרב, שיראי הביעה כבוד כלפי סטארק.
במופע המקדים ללילה הראשון של האירוע NXT TakeOver: Stand & Deliver, שנערך ב-7 באפריל, סטארק רשמה ניצחון מפתיע על טוני סטורם.
בפרק הספיישל המסיבה האמריקאית הגדולה, שנערך ב-6 ביולי, סטארק ואיאו שיראי ניצחו את The Way (קנדיס לאריי ואינדי הארטוול) וכתוצאה מכך זכו באליפות זוגות הנשים של NXT.
הן שמרו על חגורות האליפות עד לפרק הספיישל NXT Halloween Havoc, שנערך ב-26 באוקטובר, שבו הפסידו לטוקסיק אטרקשן (ג'יג'י דולין וג'ייסי ג'יין) בקרב סולם משולש אשר כלל בנוסף את אינדי הארטוול ופרסיה פירוטה.
ב-2 בנובמבר, סטארק הותקפה מאחורי הקלעים על ידי ג'יין ודולין; תקיפה זו כחלק מהעלילה גרמה לה להיעדר מן המרקע בעקבות קרע במניסקוס, ממנה סבלה במציאות.
סטארק שבה למותג ב-19 ביולי, כאשר היא השתתפה בקרב באטל רויאל אשר קבע את זהות המועמדת לכתר לאליפות הנשים של NXT ואף זכתה בקרב זה.
שבוע לאחר מכן, סטארק גברה על נציגת קבוצת טוקסיק אטרקשן, ג'יג'י דולין.
ב-9 באוגוסט, סטארק ניצחה את קורה ג'ייד.
ב-1 בנובמבר, סטארק הפסידה לאינדי הארטוול.